White Horse

"White Horse" (בעברית: "סוּס לָבָן") הוא סינגל שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless.<ref name=":1"></ref><ref name=":2"></ref><ref name=":3"></ref> השיר יצא לאור ב-7 בדצמבר 2008, על ידי חברת התקליטים ביג משין רקורדס, כסינגל השני מתוך האלבום.<ref name=":1" /><ref name=":2" /><ref name=":3" /> סוויפט כתבה את השיר עם ליז רוז והפיקה אותו עם נייתן צ'פמן. מבחינה מוזיקלית, "White Horse" הוא שיר קאנטרי, בו יש דגש על קולה של סוויפט. מבחינה לירית, הוא עוסק באחת ממערכות היחסים שלה במסגרתה היא מבינה שהבחור עימו היא נמצאת, לא מתאים לה. כמו כן, עוסק השיר בנקודה בה מערכת היחסים השתנתה. בנוסף לכך, הוא מכיל אזכורים לאגדות שונות ולארכיטיפ "האביר על הסוס הלבן".

"White Horse" ספג שבחים ביקורתיים רבים מטעם מבקרי המוזיקה, שטענו כי "באמצעותו, היא ממשיכה את דרכה של דולי פרטון". בנוסף הוא הועמד לשני פרסי גראמי בקטגוריות "שיר הקאנטרי הטוב ביותר" ו"ביצוע סולו הקאנטרי הווקאלי הטוב ביותר – אישה". השיר זכה להצלחה בעיקר בארצות הברית, כאשר הגיע למקום השני במצעד שירי הקאנטרי, וה-13 במצעד הבילבורד הוט 100. הקליפ שלו בוים על ידי טריי פנג'וי שביימה מספר קליפים נוספים של סוויפט קודם לכן. בקליפ, נראית סוויפט כשהיא מסיימת את מערכת היחסים בשיחת טלפון ולאחר מכן נזכרת בזיכרונות ממנה. את השיר קידמה במהלך סיבוב ההופעות שלה "Fearless Tour" שהחל בשנת 2009 והסתיים בשנה שלאחר מכן.<ref></ref>

== רקע וכתיבה ==
סוויפט מבצעת את "White Horse" בפסטיבל המוזיקה של חוף קוונדיש 2010, ב[[קנדה.]]
סוויפט החלה לכתוב את השיר שנה לפני יציאתו של Fearless. הוא הושפע מאותו האדם ממנו שאבה השראה ל-"Love Story". תחילה, כתבה את הבית הראשון שלו ולאחר מכן יצרה קשר עם ליז רוז שהייתה שותפה לכתיבת רוב השירים באלבום הבכורה שלה Taylor Swift (2006), וביקשה ממנה לסייע לה בהשלמתו. בהמשך, השתיים נפגשו והשלימו את כתיבתו ב-45 דקות בלבד. סוויפט טענה כי היא אף פעם לא ניהלה מערכת יחסים רומנטית עם האדם עליו כתבה את השיר.<ref></ref> בנוסף, טענה כי כתבה אותו לאחר שהבינה שהתפיסה שלה לגבי מי הוא "האביר על הסוס הלבן" הייתה שגויה. היא סיפרה כי החלה לכתוב אותו ונסחפה לתוך כתיבתו.<ref></ref> הוא מתמקד בנקודה בה הבינה שלאחר הפרידה, היא צריכה להתרכז בהחלמה הרגשית שלה, תוך שתיארה אותו כשיר המתאר את "הרגע החגיגי של הפרידה" והצהירה : .<ref name=":4"></ref>

סוויפט גם התייחסה לדמיון בין שיר זה לבין "Love Story", בשל השימוש במושגים מעולם האגדות, ואמרה כי:

השיר לא תוכנן להיות חלק מאלבומה השני מכיוון שהאמינה שיש כבר מספיק שירים שעוסקים בנושא, ותכננה לכלול אותו ב-Speak Now.<ref name=":4" /> עם זאת, צוות הניהול שלה קבע פגישה עם מפיקת "האנטומיה של גריי", בטסי בירס, ויוצרת הסדרה שונדה ריימס, על מנת לדון במוזיקה של סוויפט שתיכלל בסדרה. כתוצאה מכך, היא ניגנה להם את השיר בגיטרה אקוסטית והשתיים התרשמו ואמרו כי ייווצר עם סוויפט קשר בהקדם.<ref name=":4" /> לאחר מכן, ריימס ובריס אישרו כי השיר ינוגן בהתאם לצורכי הסדרה, וכתוצאה מכך סוויפט המשיכה לעבוד עליו עד שהוא היה מוכן. בהמשך, הוא נשלח להפקת הסדרה ובעקבות כך החליטה לעשות בו שימוש גם באלבום.<ref name=":4" /> לבסוף, הוא נכלל בפרק הפתיחה של העונה החמישית של הסדרה.<ref name=":4" />

== הרכב ==

השיר הוא בלדת קאנטרי באורך של שלוש דקות ו-55 שניות והוא בעל קצב של 92 פעימות בדקה.<ref></ref> הוא נכתב בסולם של סי מז'ור ושירתה של סוויפט בשיר משתרעת על פני אוקטבה אחת, מאוקטבה G<sub>3</sub> ועד אוקטבה A<sub>4</sub>. הוא מתקדם בקצב אקורדים של C<sub>5</sub>–F(add)<sub>2</sub>–Am<sub>7</sub>–F(add)<sub>2</sub>. אף על פי שמדובר בשיר קאנטרי, הפזמון שלו מושפע ממוזיקת פופ.<ref name=":5"></ref> בנוסף לכך, ישנו בשיר שימוש בגיטרה אקוסטית, פסנתר קל וצ'לו.<ref></ref> ההפקה של השיר תואר כ"לא אינטנסיבית מדי ונותנת דגש על קולה של סוויפט".<ref name=":5" />

המילים של השיר נכתבו בגוף ראשון, כאשר סוויפט עוסקת באירוע במערכת יחסים, שנראתה כמו אגדה בתחילתה, אך בהמשך התפרקה: "אני לא נסיכה, זו לא אגדה / אני לא זו שתטאטא את רגליה / תוביל אותה במעלה המדרגות". בשיר, סוויפט מדברת על כאב והתפכחות, בפרספקטיבה של "אדם שנולד מחדש".<ref name=":6"></ref> בהמשך, היא מסבירה כי עקב שברון הלב, היא בורחת מהעיירה הקטנה בה התגוררה.<ref></ref> חלק מהמבקרים ציינו את ההבדלים בין השיר הזה לסינגל הקודם שלה "Love Story", שהיה לו סוף טוב בניגוד לשיר הזה שבו הסוף הוא עצוב.<ref></ref>

== וידאו קליפ ==
הווידאו קליפ של "White Horse" בוים על ידי טריי פנג'וי, שעבדה עם סוויפט על מרבית מהקליפים של שיריה שיצאו באותה העת. סוויפט אמרה כי פנג'וי הייתה הבחירה הראשונה שלה לצלם את הקליפ מכיוון שהיא הבינה את הכיוון שהיא רוצה, תוך שהבינה כיצד להפוך את הקליפ לשונה מהקודמים שצולמו. עלילת הקליפ הייתה אמורה להתמקד בבגידה עם זאת, מכיוון שהנושא הופיע בקליפ אחר של סוויפט, העלילה השתנתה אך לא נמחקה לחלוטין מכיוון שסוויפט הבינה שזה יהיה בלתי נמנע לכלול נושא זה ולכן, החליטה שנושאו יהיה לא מישהו שלא נאמנים לו, אלא משהו שלא נאמנים לו. היא הסבירה את העלילה שלו ואמרה:

סוויפט בחרה בשחקן סטיבן קולטי לתפקיד הראשי בקליפ. היא ראתה אותו לראשונה בתוכנית הרילאטי "לגונה ביץ'", שם חשבה שהוא "חמוד" ולאחר מכן בסדרה "מגרש ביתי" שם התרשמה מכישורי המשחק שלו. בנוסף, אמרה שהוא נראה "מתוק וחביב" ולכן הוא יוצר רושם של אדם אמין שלעולם לא יבגוד בבת זוגו. הקליפ צולם במשך יום אחד בינואר 2009 בנאשוויל, טנסי.<ref name=":7"></ref> תחילה, צולמו הסצנות בהם השתיים משתעשעים ולאחר מכן צולמו שאר הסצנות. ביום הצילומים ירד גשם כבד אך סוויפט אהבה את הרעיון, מכיוון שזה התאים לאווירה הקודרת של הקליפ. הסצנות האחרונות בו היו קשות יותר עבורה מכיוון שהן היו כרוכות בבכי. היא התקשתה לבכות מול סביבה גדולה של אנשים שכן, זה לא דבר אותו נהגה לעשות קודם לכן. עם זאת, פנג'וי שהייתה גם שחקנית, עזרה לה להתמודד עם זה.<ref name=":7" /> הוא נחשף לראשונה במהלך טקס פרסי הקאנטרי שהתקיים ב-7 בפברואר 2009.

הקליפ נפתח בצילומי תקריב על הפנים של השניים כאשר הם מדברים בשיחת וידאו. הוא אומר לה את המשפט: "כל מה שאני רוצה זה אותך, את אוהבת אותי?" והיא עונה לו בחיוב ולאחר מכן הוא שואל אותה "תתני לי הזדמנות נוספת?". לאחר מכן, הסצנה מתחלפת ורואים את סוויפט יושבת בביתה מול קמין בוער כשהיא נזכרת בחוויות שלה עם קולטי. בסצנה הבאה, היא אוכלת ארוחת צהריים עם חברה (אותה מגלמת חברתה במציאות תי ספירס) ומקבלת ידיעה שקולטי בגד בה. בהמשך, היא הולכת לביתו בלילה, ומבחינה באישה אחרת שיוצאת ממנו. סוויפט נבהלת ובורחת, תוך שהסצנה מתחלפת לסצנה אחרת, בה רואים אותה ואת קולטי מדברים בשנית אך הפעם בטלפון. בדומה לפעם הקודמת, קולטי שואל את סוויפט האם תתן לו הזדמנות נוספת אך היא מנתקת את הטלפון ובוכה. נכון למרץ 2021, מונה הצפיות של הקליפ עומד על למעלה מ-150 מיליון צפיות ביוטיוב.<ref></ref>

== ביקורת ==
"White Horse" ספג שבחים ביקורתיים רבים מטעם מבקרי המוזיקה עם צאתו. אוגוסט בראון מלוס אנג'לס טיימס השוותה את השיר ל-"Jolene" של דולי פרטון ואמרה שסוויפט ממשיכה את דרכה של פרטון.<ref></ref> ג'ונתן קיף ממגזין סלאנט כינה את השיר כ"בלדה מקסימה" ואמר כי זהו השיר הטוב ביותר מהאלבום. עם זאת מתח ביקורת על מילותיו וטען שסוויפט "עושה שימוש בתמונה שחוקה וקלישאתית ולא משתמשת בה בשום דרך חדשה".<ref name=":5" /> ג'וש לאב מווילג' ווייס אמר כי "חוכמה על-טבעית זורחת דרך המילים והנושא של השיר", ובנוסף ציין כי זהו השיר הטוב ביותר באלבום.<ref name=":6" /> לוסי דייוויס מ-BBC טענה כי המילים בשיר חוזרות על עצמן ביחס לשירים אחרים באלבום והוסיפה שסוויפט עושה בהם שימוש חוזר.<ref></ref> מבקר מבילבורד כתב: "הסינגל השני מהתקליטור הנמכר ביותר של טיילור סוויפט הוא בלדה יפה ומאופקת, המציגה את מיומנות השירה שלה, בשילוב ליריקה מקסימה המאירה זרקור על שירתה החריפה". בנוסף, שיבח את הפקת השיר וטען "שהיא הפכה את הביצועים הקוליים של סוויפט למוחשיים ורגשיים יותר". בהמשך, אמר ש"השיר הוא מסוג השירים שכולם יכולים להזדהות איתו".<ref></ref> קייט קיפר מפייסט כינתה את השיר כאחד מהשירים הטובים ביותר של סוויפט.<ref></ref> שון דולי מ-About.com אמר שהוא חושב שהשיר הוא בין השירים הטובים באלבום.<ref></ref> בטקס פרסי גראמי ה-52 זכה "White Horse" בפרס "שיר הקאנטרי הטוב ביותר" ו"ביצוע סולו הקאנטרי הווקאלי הטוב ביותר – אישה".<ref></ref>

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!רשימה
!מיקום
!מקור
|-
|אינדפנדנט
|100 רצועות האלבומים של טיילור סוויפט - מדורגות
|53
|<ref></ref>
|-
|רולינג סטון
|כל 206 השירים של טיילור סוויפט, לפי דירוג
|71
|<ref></ref>
|-
|BuzzFeed
|167 השירים הטובים ביותר של טיילור סוויפט, לפי דירוג
|75
|<ref></ref>
|-
|NME
|השירים הטובים ביותר של טיילור סוויפט, לפי דירוג
|49
|<ref></ref>
|-
|Nylon
|רצועות מספר 5 הטובות ביותר של סוויפט, מדורגות
|8
|<ref></ref>
|-
|Paste
|158 השירים הטובים ביותר של טיילור סוויפט, לפי דירוג
|57
|<ref></ref>
|-
|Vulture
|179 השירים הטובים ביותר של טיילור סוויפט, לפי דירוג
|41
|<ref></ref>
|}

== הצלחה מסחרית ==
השיר הגיע למקום ה-13 במצעד הבילבורד הוט 100 ביחד עם חמישה שירים נוספים של סוויפט, ובכך שברה שיא כאשר הפכה לאמן היחיד מלבד האנה מונטנה (מיילי סיירוס) שהכניס שישה שירים למצעד באותו השבוע.<ref></ref> אך שבוע שלאחר מכן הוא ירד למקום ה-56.<ref></ref> בשבוע שלאחר מכן, הוא הצליח לעלות למקום ה-44 אך לא הצליח להיכנס לעשרים העליונים בחזרה.<ref></ref><ref></ref> בסך הכול שהה 22 שבועות במצעד. הגעתו למקום ה-13 עזרה לסוויפט לשבור שיא נוסף כאשר הייתה לאמן היחיד שכל שירי האלבום שלו הצליחו להיכנס ל-40 העליונים במצעד. נכון לנובמבר 2017, השיר נמכר בלמעלה מ-2 מיליון עותקים במדינה ובכך קיבל מעמד פלטינה כפולה.<ref></ref>

במצעד שירי הקאנטרי השיר הגיע בשיאו למקום השני ובכך הפך לשיר השביעי של הזמרת להיכנס לעשירייה הפותחת במצעד. הוא שהה במקום זה עוד שבוע נוסף ולאחר מכן ירד למקום השביעי. בסך הכול שהה 20 שבועות במצעד זה.<ref></ref> בקנדה השיר פחות זכה להצלחה כאשר הגיע בשיאו למקום ה-43 בלבד בקנדה הוט 100,<ref></ref> אם כי כן הצליח להגיע למעמד זהב במדינה.<ref></ref> גם באוסטרליה לא זכה להצלחה רבה כאשר הגיע למקום ה-41,<ref></ref> ובבריטניה למקום ה-60.<ref></ref>

== פרסים ומועמדויות ==
{| class="wikitable"
|-
! שנה
! טקס
! פרס
! תוצאה
! מקור
|-
! scope="row" rowspan="1"| 2009
| פרסי המוזיקה של SESAC נאשוויל
| פרסים מיוחדים לקידום נמרץ של שיר קאנטרי
| 
| style="text-align:center;"|<ref></ref>
|-
! scope="row" rowspan="4"| 2010
| rowspan=2|פרסי BMI
| שירים זוכי פרסים
| 
| rowspan="2" style="text-align:center;"|<ref></ref>
|-
| ההוצאה לאור של השנה
| 
|-
| rowspan=2|פרסי גראמי
| ביצוע סולו הקאנטרי הווקאלי הטוב ביותר – אישה
| 
| style="text-align:center;" rowspan="2"|<ref></ref>
|-
| שיר הקאנטרי הטוב ביותר
|
|}

== הופעה ==
סוויפט הופיעה לראשונה עם השיר בטקס פרסי המוזיקה האמריקאית 2008.<ref></ref> לאחר מכן היא הופיעה שוב עם השיר בטקס פרסי גראמי ה-51 כאשר ביצעה את השיר יחד עם גרסת כיסוי לשיר "I'm Sorry" של ברנדה לי.<ref></ref> לאחר מכן היא המשיכה לקדם את השיר כאשר הופיעה איתו באירוע השנתי של ערוץ AOL,<ref></ref> באירוע סטודיו 330 סשנס,<ref></ref> בפסטיבל הקאנטרי השנתי של ארצות הברית לשנת 2009,<ref></ref> בפסטיבל V,<ref></ref> ובתוכנית הטלוויזיה "רוקדים עם כוכבים".<ref></ref> בנוסף לכך, הופיעה עם השיר לאורך כל סיבוב ההופעות השני שלה, "Fearless Tour" ובמספר הופעות בסיבובי הופעות נוספים שקיימה במרוצת השנים.<ref></ref>

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "White Horse" הוצג באצטדיון אליג'אנט בלאס וגאס ב-25 במרץ 2023.<ref></ref> במהלך המופע בסידני שנערך ב-23 בפברואר 2024, סוויפט העלתה את סברינה קרפנטר לבמה, והשתיים ביצעו יחד מאשאפ של השירים "White Horse" ו-"Coney Island". קרפנטר הייתה מופע החימום בסיבוב ההופעות של סוויפט באמריקה הלטינית, אסיה ואוסטרליה.<ref></ref>

== רשימת השמעה ==
* תקליטור סינגל<ref></ref>

# "White Horse" <small>(גרסת האלבום)</small> – 3:55
# "White Horse" <small>(גרסת הרדיו)</small> – 3:22

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!ארצות הברית (RIAA)
|פלטינה 2×
|2,000,000<ref></ref>
|-
!קנדה (Music Canada)
|זהב
|40,000
|-
! colspan="3" |סיכום
|-
!בכל העולם
|
|3,855,000<small></small><ref name=":13232"></ref>
|-
| colspan="3" |<small> מכירות + הזרמת מדיה בלבד</small>
|}

== ==

 (בעברית: סוס לבן (גרסתה של טיילור)) היא הקלטה חוזרת של "White Horse". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי , ההוצאה החוזרת של אלבומה משנת 2008.

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי טיילור סוויפט
קטגוריה:שירים באנגלית
קטגוריה:שירים שנכתבו על ידי טיילור סוויפט
קטגוריה:שירים שנכתבו על ידי ליז רוז
קטגוריה:שירים שהופקו על ידי טיילור סוויפט
קטגוריה:שירים שהופקו על ידי כריסטופר רו
קטגוריה:שירים שהופקו על ידי נייתן צ'פמן
קטגוריה:וידאו קליפים שבוימו על ידי טריי פנג'וי
קטגוריה:וידאו קליפים שצולמו בארצות הברית
קטגוריה:שירים על סוסים
קטגוריה:שירים על פרידה
קטגוריה:בלדות משנות ה-2000
קטגוריה:בלדות קאנטרי
קטגוריה:סינגלים בהוצאת ביג משין רקורדס